**Cwrs Uwch - Uned Gyfoes**

**Radio Cymru**

**Geirfa**

|  |  |
| --- | --- |
| cynulleidfa(oedd) *audience(s)*  gweledigaeth(au) *vision(s)*  gwythïen (gwythiennau) *vein(s)*  hunllef(au) *nightmare(s)*  sylwebaeth *commentary* | arlwy *provisions/what’s on*  *offer*  creadur(iaid) *creature(s)*  diwylliant *culture(s)*  (diwylliannau)  cyflwynydd (-wyr) *presenter(s)*  gwestai (gwesteion) *guest(s)*  sylwebydd (-wyr) *commentator(s)*  trywydd(au) *trail(s)* |
| anadlu *to breathe*  dadansoddi *to analyse*  darlledu *to broadcast*  plethu *to plait/to twine* | amrywiol *varied*  eang *wide (range)* |

**Cyflwyniad**

O 12-18 Hydref, bydd hi’n Wythnos Dathlu Dysgu Cymraeg ar BBC Radio Cymru. I gyd-fynd â’r wythnos arbennig hon, bwriad yr uned hon yw helpu i gyflwyno Radio Cymru i ddysgwyr ar lefel Uwch. Cewch wybod am rai o raglenni a chyflwynwyr yr orsaf a chyfle i drafod beth sy’n apelio atoch chi ar y radio.

**Storm eirfa – Radio Cymru**

Mewn dau funud, meddyliwch am gymaint o eiriau ag y gallwch chi sy’n gysylltiedig â radio, neu Radio Cymru yn benodol (gallwch gynnwys enwau rhaglenni neu gyflwynwyr os ydych chi’n eu gwybod).

Wnaethoch chi feddwl am y geiriau canlynol? Dych chi’n gwybod eu hystyr nhw i gyd?

|  |  |  |  |
| --- | --- | --- | --- |
| darlledu | stiwdio | rhaglen | cerddoriaeth |
| arlwy | newyddion | bwletin | sgwrsio |
| gwleidyddiaeth | drama | comedi | gwrandawyr |
| adloniant | meicroffon | trafod | chwaraeon |
| cyflwynydd | gwestai | tywydd | traffig |
| sylwebaeth | sylwebydd | sylwebu |  |

Mae’r brawddegau isod yn cynnwys rhai o’r geiriau uchod, neu eiriau sy’n perthyn. Dewiswch y gair mwyaf addas i lenwi pob bwlch.

1. Rhaglenni \_\_\_\_\_\_\_\_\_\_\_\_\_\_ ysgafn sydd ar Radio Cymru yn y prynhawn, gyda chymysgedd o gerddoriaeth, sgwrsio a chystadlaethau.
2. Gallwch chi glywed y penawdau newyddion diweddaraf mewn \_\_\_\_\_\_\_\_\_\_\_\_\_\_\_\_ sy’n cael eu darlledu ar yr awr.
3. Ar ei raglen radio bob prynhawn, mae Ifan Evans yn annog y \_\_\_\_\_\_\_\_\_\_\_\_\_\_\_\_\_\_\_ i gysylltu a rhoi cynnig ar wahanol gystadlaethau.
4. Mae \_\_\_\_\_\_\_\_\_\_\_\_\_\_\_ Beti George yn cael dewis pedair cân i’w chwarae yn ystod eu sgwrs ar raglen *Beti a’i Phobl*.
5. Mae rhaglenni o bob math yn rhan o \_\_\_\_\_\_\_\_\_\_\_\_\_\_ dyddiol Radio Cymru – dylai fod rhywbeth yno i blesio pawb!
6. Mae rhaglenni Radio Cymru’n cael eu darlledu o bedair \_\_\_\_\_\_\_\_\_\_\_\_\_\_\_\_ - un ym Mangor, un yn Aberystwyth, un yng Nghaerfyrddin ac un yng Nghaerdydd.
7. Mae rhaglen \_\_\_\_\_\_\_\_\_\_\_\_\_\_\_\_\_ yn cael ei darlledu ar Radio Cymru ar brynhawn Sadwrn. Mae’n cynnwys \_\_\_\_\_\_\_\_\_\_\_\_\_\_\_\_\_ ar gemau pêl-droed a rygbi ac yn rhoi’r sgoriau diweddaraf o’r meysydd chwarae.

**Siaradwch**

* Dych chi’n gwrando ar Radio Cymru?
* Dych chi’n gwrando ar orsafoedd radio eraill?
* Pa raglenni radio dych chi’n eu hoffi/casáu?
* Ble byddwch chi’n gwrando ar y radio?
* Dych chi wedi siarad ar y radio – ar Radio Cymru neu unrhyw orsaf radio arall?

**Gwrando – sgwrs gyda Rhuanedd Richards**

Rhuanedd Richards ydy Golygydd Radio Cymru, sef y swydd sy’n gyfrifol am holl waith yr orsaf.

Byddwch chi’n clywed sgwrs gyda Rhuanedd am yr hyn sy’n bwysig iddi hi.

1. Wrth wrando ar ran gyntaf y sgwrs am y tro cyntaf, gwrandewch am y geiriau canlynol gan roi ✓ pan fyddwch chi’n eu clywed (bydd rhai o’r geiriau i’w clywed fwy nag unwaith, felly gallwch roi mwy nag un ✓):

|  |  |
| --- | --- |
|  | **✓** |
| amrywiol |  |
| cynulleidfa |  |
| arlwy |  |
| safon |  |
| cyflwynwyr |  |
| eang |  |

1. Mae Rhuanedd Richards yn defnyddio’r ymadrodd **rhywbeth at ddant pawb**. Dych chi’n deall ystyr yr ymadrodd hwn? Rhowch y ffurfiau cywir ar yr ymadrodd **at ddant** yn y blychau isod:

at \_\_\_\_ \_\_\_\_\_\_\_\_\_\_\_ i

at \_\_\_\_ \_\_\_\_\_\_\_\_\_\_\_ di

at \_\_\_\_ \_\_\_\_\_\_\_\_\_\_\_ e/o

at \_\_\_\_ \_\_\_\_\_\_\_\_\_\_\_ hi

at \_\_\_\_\_\_ \_\_\_\_\_\_\_\_\_\_ chi

1. Wedi gwrnado ar y darn eto, gweithiwch gyda phartner i gofio cymaint ag y gallwch chi o’r mathau o raglenni sydd ar Radio Cymru y mae Rhuanedd yn eu rhestru:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Beth sy’n her ac yn gryfder i Radio Cymru, yn ôl Rhuanedd?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Pa ddewis mae Radio Cymru’n ei gynnig i wrandawyr yn y boreau nawr?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Yn ail ran y sgwrs, mae Rhuanedd yn sôn am **bodlediad** wythnosol Radio Cymru i Ddysgwyr, ***Pigion***. Gwrandewch am y geiriau hynny.

Dych chi’n gwybod beth ydy podlediad? Dych chi’n gwrando ar bodlediad *Pigion*? Dych chi’n gwrando ar unrhyw bodlediadau eraill?

1. Pa gysylltiad personol sydd gan Rhuanedd gyda dysgwyr?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Cysylltwch enw’r rhaglen gyda’r disgrifiad cywir isod:

|  |  |  |
| --- | --- | --- |
| Rhaglen Trystan ac Emma |  | Rhaglen gomedi newydd |
|  |  |  |
| Rhaglen Cat a Cats |  | Y rhaglen cyn y rhaglen newydd ar fore Sadwrn |
|  |  |  |
| Rhaglen Tudur Owen |  | Rhaglen newydd ar fore Sadwrn |
|  |  |  |
| Hunllef yng Nghymru Sydd |  | Rhaglen sydd wedi dod i ben |

**Siaradwch**

* Sut byddech chi’n crynhoi gweledigaeth Rhuanedd Richards ar gyfer Radio Cymru?
* Pa fath o raglenni sydd at eich dant chi – ar y radio neu’r teledu?
* Ydych chi’n hoff o wrando ar gerddoriaeth?
* Fyddwch chi’n gwrando ar gerddoriaeth ar y radio neu trwy ryw gyfrwng arall?
* Pa fath o gerddoriaeth sydd at eich dant chi?

**Darllen - Radio Cymru**

Darllenwch y darn isod a nodwch beth ydy arwyddocâd y dyddiadau a’r amserau yn y tabl hwn i Radio Cymru yn hanesyddol neu heddiw:

|  |  |
| --- | --- |
| 3 Ionawr 1977 |  |
| 29 Ionawr 2018 |  |
| 12-18 Hydref 2019 |  |
| 5:30am |  |
| Hanner nos |  |
| 6:45am |  |
| 6:30-8:30am dydd Llun-dydd Gwener |  |
| 5:00-6:00pm |  |

Radio Cymru ydy gorsaf radio Gymraeg BBC Cymru. Dechreuodd ddarlledu ar 3 Ionawr 1977. Ar y pryd, Radio Cymru oedd yr unig orsaf radio oedd yn darlledu ar FM yn unig. Dechreuodd y darllediad cyntaf am 6:45 y bore gyda llais Geraint Jones yn croesawu’r gwrandawyr cyn trosglwyddo i Gwyn Llywelyn ar gyfer bwletin newyddion ac ymlaen wedyn at Hywel Gwynfryn a’i raglen frecwast, *Helo Bobol*.

Dim ond yn y bore roedd rhaglenni ar Radio Cymru yn y dyddiau cynnar hynny, ond heddiw, mae’r orsaf yn darlledu yn Gymraeg o 5:30 y bore tan hanner nos. Mae modd gwrando ar Radio Cymru ar FM ar setiau radio traddodiadol, neu ar radio digidol, ar deledu Freeview, lloeren a chebl neu ar y we. Mae arlwy’r orsaf yn amrywiol iawn – mae’n cynnwys rhaglenni newyddion, adloniant ysgafn a chwaraeon, rhaglenni sy’n trafod materion cyfoes a ffordd o fyw a rhaglenni arbenigol mewn meysydd fel byd natur, amaethyddiaeth, y celfyddydau a chrefydd. Dyma batrwm arferol y rhaglenni, yn fras, yn ystod dyddiau’r wythnos – dydd Llun i ddydd Gwener:

05:30 – 07:00: Cerddoriaeth a chwmnïaeth yn y bore bach

07:00 – 08:30: Newyddion

08:30 – 12:00: Rhaglenni sgwrsio a cherddoriaeth

12:00 – 14:00: Rhaglenni nodwedd, materion cyfoes a newyddion

14:00 – 17:00: Cerddoriaeth, cystadlaethau ac adloniant ysgafn



17:00 – 18:00: Newyddion

18:00 – 19:00: Rhaglenni nodwedd/meysydd arbenigol

19:00 – 22:00: Cerddoriaeth gyfoes gyda chyflwynydd a phwyslais gwahanol bob nos

22:00 – Hanner nos: Cerddoriaeth a sgwrsio ar ddiwedd y dydd

Ar fore Llun 29 Ionawr 2018, lawnsiodd BBC Cymru ail orsaf radio, sef Radio Cymru 2. Mae Radio Cymru 2 yn cynnig dewis i bobl y mae’n well ganddyn nhw wrando ar gerddoriaeth ac adloniant ysgafn amser brecwast. Mae rhaglenni gwahanol ar Radio Cymru 2 rhwng 6:30 a 8:30 o ddydd Llun i ddydd Gwener, o 7:00 tan 9:00 ar fore Sadwrn, neu o 8:00 tan 10:00 ar ddydd Sul. Mae’r ail orsaf hon ar gael trwy radio digidol, teledu digidol, lloeren a chebl, neu ar y we.

****12-18 Hydref fydd Wythnos Dathlu Dysgu Cymraeg BBC Radio Cymru. Mae’r siart isod yn crynhoi rhai o’r pethau sy’n digwydd yn ystod yr wythnos:

**Ymarfer**

Dewch o hyd i 5 treiglad yn y darn darllen uchod ac esboniwch pam mae’r treigladau hyn yn digwydd.

**Gwrando – Beti George ac Aled Hughes**

Beti George ydy cyflwynydd y rhaglen *Beti a’i Phobl*. Mae gwestai gwahanol ar y rhaglen honno bob wythnos – rhywun enwog neu rywun sydd wedi cyflawni pethau diddorol neu anarferol yn eu bywyd. Mae’r gwrandawyr yn cael dod i nabod y gwestai’n well wrth i Beti eu holi a chwarae eu dewis o gerddoriaeth.

Mae BBC Radio Cymru wedi recordio sgwrs fer rhwng Beti ac un arall o gyflwynwyr Radio Cymru, Aled Hughes yn arbennig ar gyfer yr uned hon. Mae Aled Hughes yn cyflwyno rhaglen bob bore rhwng 8:30 a 10:00.

1. Cyn gwrando ar ran gyntaf y sgwrs, gweithiwch gyda phartner i gysylltu’r geiriau a’r ymadroddion isod gyda’r diffiniadau cywir:

**dadansoddi**

**plethu**

**pwyso a mesur**

**mynd ar drywydd**

**fy nhanio i**

**pynciau trafod**

**cymryd yn ganiataol**

**rhyfeddu**

**fy nghyffroi i neu ddeffro diddordeb ynof fi**

**clymu gwahanol bethau at ei gilydd mewn patrwm**

**ystyried eich barn am rywbeth yn ofalus**

**pethau y mae pobl eisiau siarad amdanyn nhw**

**cael syndod mawr**

**peidio meddwl am rywbeth, neu beidio ei werthfawrogi**

**edrych yn fanwl ar y gwahanol elfennau sy’n rhan o rywbeth**

**dilyn stori sydd y tu ôl i rywbeth**

1. Creadur busneslyd

Yn ystod y sgwrs, mae Aled yn disgrifio’i hun fel “creadur busneslyd”. Pa ansoddair fyddech chi’n ei ddefnyddio gyda’r gair creadur/creadures i ddisgrifio’ch hun? Dyma rai posibiliadau:

tawel/swnllyd

pwyllog/byrbwyll

nerfus/hyderus

sarrug/cyfeillgar

trefnus/anrhefnus

taclus/anniben/blêr

1. Wrth wrando ar ran gyntaf y sgwrs, gwrandewch am y geirau a’r ymadroddion a restrwyd yn 1. uchod.
2. Sut mae Aled yn dweud “dw i ddim yn meddwl...”

Sut mae pobl yn dweud hynny yn eich ardal chi? Defnyddiwch yr ymadrodd hwnnw o flaen y canlynol (cofiwch fod angen defnyddio cymal ‘bod’):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mae Beti George yn dod o’r Gogledd.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mae gan Aled wallt hir/Mae gwallt hir gydag Aled.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dw i wedi clywed rhaglen Aled Hughes.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mae Aled yn gweithio ar ei ben ei hun.

1. Yn ail ran y sgwrs, mae Aled yn sôn am adael i sgyrsiau “anadlu” ar ei raglen. Ar ôl gwrando ar yr ail ran, trafodwch beth mae’n ei feddwl wrth ddweud hyn.
2. Cwblhewch yr ymadroddion canlynol i ddweud beth mae Aled yn ceisio’i wneud wrth gyflwyno’r rhaglen:

peidio bod yn \_\_\_\_ \_\_\_\_\_\_\_

mae’n bwysicach \_\_\_\_\_\_\_\_\_\_\_\_ yn hytrach na \_\_\_\_\_\_\_\_\_\_

mae hi’n iawn dweud \_\_\_\_ \_\_ \_\_\_\_\_\_\_ \_\_\_\_ \_\_\_\_\_\_\_\_\_\_\_\_\_

1. Yn y trydydd clip, mae Beti’n holi Aled am ei ardal enedigol yn Llanbedrog, Pen Llŷn ac mae Aled yn esbonio bod dylanwad yr ardal “yn ei wythiennau”. Ym mha dri sefydliad yn yr ardal roedd y Gymraeg “yn llifo’n naturiol” wrth i Aled gael ei fagu yno?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Sut roedd gweithio yn y dafarn yn debyg i weithio ar y radio, yn ôl Aled?
2. Pa raglenni teledu mae Aled yn eu henwi wrth siarad am “ddiwylliant Eingl-Americanaidd”?
3. Beth yw barn Aled am drafod pethau fel hyn ar ei raglen?

**Gwaith cartref – gwrando ar Radio Cymru**

****

Ydych chi’n gwybod ar ba donfedd mae Radio Cymru yn darlledu yn eich ardal chi? Neu ydych chi eisiau gwrando ar radio digidol neu’r teledu neu dros y we? Holwch eich tiwtor os oes angen help arnoch chi i ddod o hyd i’r orsaf.

Gwrandewch ar o leiaf un o raglenni Radio Cymru neu Radio Cymru 2 cyn eich gwers nesaf.

**Siarad (yn y wers nesaf)**

* Trafodwch y rhaglen(ni) y buoch chi’n gwrando arni/arnyn nhw.
* Wnaethoch chi fwynhau’r gwrando?
* Fyddwch chi’n gwrando eto ar yr un rhaglen, neu’n rhoi cynnig ar rywbeth gwahanol ar Radio Cymru?